
Anexă la Proiectul de hotărâre nr.91 din 19 iunie 2024

Regulament local
referitor la implicarea publicului în elaborarea sau revizuirea planurilor de urbanism sau de amenajarea teritoriului

Art. 1. Prezentul Regulament stabileşte componentele obligatorii ale informării şi consultării publicului care se aplică în cadrul proceselor de elaborare sau revizuire a planurilor de urbanism şi de amenajare a teritoriului, în conformitate cu art. 61 din Legea nr. 350/2001 privind amenajarea teritoriului şi urbanismul, cu modificările şi completările ulterioare.
Art. 2. Prezentul Regulament se adresează tuturor iniţiatorilor, elaboratorilor şi avizatorilor de planuri de urbanism şi de amenajare a teritoriului, precum şi tuturor factorilor de decizie din domeniu şi se aplică tuturor categoriilor de planuri de urbanism şi de amenajare a teritoriului, prevăzute de lege.
Art. 3. Informarea şi consultarea publicului se efectuează în toate fazele proceselor de elaborare sau actualizare a planurilor de urbanism şi de amenajare a teritoriului şi este parte integrantă a procedurii de iniţiere, elaborare, avizare şi aprobare a documentaţiilor de urbanism şi amenajare a teritoriului.
Art. 4. Informarea şi consultarea publicului se fac obligatoriu în următoarele etape din cadrul procesului de elaborare sau revizuire a planurilor de urbanism sau amenajare a teritoriului:
a) etapa pregătitoare - anunţarea intenţiei de elaborare;
b) etapa de documentare şi elaborare a studiilor de fundamentare;
c) etapa elaborării propunerilor ce vor fi supuse procesului de avizare;
d) elaborarea propunerii finale, care include toate observaţiile avizatorilor şi care se supune procedurii de transparenţă decizională.
Art. 5. (1) Pentru toate documentaţiile de urbanism şi amenajare a teritoriului prevăzute de lege, pentru care se aplică prezentul Regulament, procesul de informare şi consultare a publicului se finalizează cu raportul informării şi consultării publicului, raport ce se supune atenţiei autorităţilor administraţiei publice responsabile cu aprobarea planului, împreună cu documentaţia completă.
2) Raportul informării şi consultării publicului fundamentează decizia autorităţilor administraţiei publice responsabile cu aprobarea sau respingerea planului propus, în vederea respectării principiilor de dezvoltare urbană durabilă şi asigurării interesului general.
(3) În baza raportului informării şi consultării publicului, consiliul local poate solicita modificarea şi completarea documentaţiei de urbanism supuse aprobării.
(4) În exercitarea controlului de legalitate referitor la hotărârile consiliului local privind aprobarea documentaţiilor de urbanism sau amenajare a teritoriului, prefectul are obligaţia să verifice respectarea prevederilor prezentei metodologii, iar în cazul nerespectării să le atace în faţa instanţei de contencios administrativ în conformitate cu prevederile legislaţiei în vigoare.
Art. 6. Informarea şi consultarea publicului în etapa aprobării fiecărei categorii de plan în parte se face conform Legii nr. 52/2003 privind transparenţa decizională în administraţia publică, cu 



completările ulterioare, şi conform Legii nr. 544/2001 privind liberul acces la informaţiile de interes public, cu modificările şi completările ulterioare.

Responsabilităţi şi competenţe

Art. 7. (1) Responsabilitatea privind informarea şi consultarea publicului pentru planurile de urbanism şi de amenajare a teritoriului revine autorităţilor administraţiei publice responsabile cu aprobarea planurilor.
(2) Pentru documentaţiile de urbanism elaborate în cazul zonelor care cuprind monumente istorice înscrise în Lista patrimoniului mondial această responsabilitate revine autorităţii publice centrale responsabile cu domeniul urbanismului, cu sprijinul autorităţii administraţiei publice centrale responsabile cu cultura şi patrimoniul naţional şi al autorităţilor administraţiei publice locale pe teritoriul cărora se află situate aceste monumente.
(3) În cazul localităţilor în care în cadrul autorităţilor administraţiei publice locale nu sunt organizate structuri de specialitate în domeniul urbanismului, responsabilităţile privind informarea şi consultarea se pot îndeplini în colaborare cu serviciul de specialitate al consiliului judeţean, pe bază de convenţii.
(4) Pentru îndeplinirea acestor responsabilităţi, autorităţile administraţiei publice locale vor organiza la sediul propriu un spaţiu permanent dedicat schimbului de informaţii cu privire la activitatea de urbanism şi amenajare a teritoriului.
Art. 8. (1) Pentru stabilirea modului specific de aplicare a prezentei metodologii, autorităţile administraţiei publice locale au obligaţia să adopte Regulamentul local de implicare a publicului în elaborarea sau revizuirea planurilor de urbanism şi amenajare a teritoriului, denumit în continuare Regulamentul local, pentru care au responsabilităţi de aprobare, conform legii.
(2) Conţinutul Regulamentului local:
a) structura sau persoanele cu atribuţii în coordonarea informării şi consultării publicului pentru documentaţiile de urbanism şi/sau amenajare a teritoriului;
· Compartiment  Secretariat, Agricol, Urbanism și amenajarea teritoriului;
b) modalităţile de finanţare a activităţilor de informare şi consultare;
· bugetul local – pentru investițiile publice inițiate de primărie;
· sursa proprie a inițiatorului documentațiilor – 
c) principiile de identificare a grupurilor - ţintă pentru informare şi consultare, pentru fiecare categorie de plan;
· sunt stabilite în funcție de categoria de plan, strategia de dezvoltare a comunei, încadrarea în planurile urbanistice aprobate;
d) modul şi locul în care publicul va avea acces la informaţii şi documentaţii;
· la sediul Primăriei Comunei Țuțora, Compartiment  Secretariat, Agricol, Urbanism și amenajarea teritoriului;
· pe pagina de internet a primăriei;
· la avizierul de la sediul Primăriei Comunei Țuțora;
e) definirea situaţiilor în care se consideră că Regulamentul local a fost încălcat şi măsurile administrative de sancţionare;
· Regulamentul local este încălcat dacă nu este respectat Documentul de planificare a procesului de informare și consultare a publicului.
f) modul în care se va face evaluarea proceselor de participare publică şi actualizarea Regulamentului local în consecinţă.
· evaluarea proceselor de participare publică va fi făcută în baza unor statistici periodice și a tipurilor de probleme abordate.

(3) Regulamentul local se bazează pe Ordinul 2701/2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, precum şi pe prevederile legislaţiei conexe privind transparenţa decizională, prin respectarea elementelor obligatorii, alegerea elementelor opţionale oferite şi adăugarea altora suplimentare pentru a răspunde cât mai bine condiţiilor specifice fiecărei colectivităţi locale şi fiecărui tip sau categorii de plan.
(4) Regulamentul local s-a întocmit de către structura responsabilă cu urbanismul împreună cu compartimentul responsabil cu informarea publică din aparatul de specialitate al aparatul de specialitate al primarului, se avizează de către Comisia de specialitate a consiliului local şi se aprobă prin hotărâre a consiliului local.
Art. 9. (1) Atunci când iau decizia cu privire la iniţierea elaborării unui plan de urbanism sau de amenajare a teritoriului, ori când sunt informate cu privire la o astfel de intenţie, autorităţile administraţiei publice cu atribuţii de aprobare a planului desemnează o persoană din structura proprie responsabilă cu informarea şi consultarea publicului.
(2) În cazul în care această responsabilitate este îndeplinită în colaborare cu serviciul de specialitate al consiliului judeţean, persoana responsabilă cu informarea şi consultarea populaţiei va fi numită din cadrul acestuia.
(3) Persoana responsabilă cu informarea şi consultarea publicului este inspectorul cu atribuții de urbanism din cadrul Compartimentului Secretariat, Agricol, Urbanism și amenajarea teritoriului și are următoarele atribuţii:
a) coordonează redactarea documentului de planificare a procesului de participare a publicului, pe baza Regulamentului local adoptat şi în funcţie de complexitatea planului de urbanism sau amenajare a teritoriului;
b) răspunde de redactarea cerinţelor specifice care vor fi incluse în documentele de selectare şi desemnare a elaboratorului pentru documentaţiile de urbanism şi
amenajare a teritoriului iniţiate de autorităţile administraţiei publice locale;
c) răspunde de redactarea propunerilor de cerinţe specifice necesar a fi incluse în avizul prealabil de oportunitate pentru documentaţiile de urbanism iniţiate de
investitori privaţi, persoane fizice sau juridice;
d) gestionează activităţile de informare şi consultare a publicului pe tot parcursul documentaţiei, până la aprobare;
e) este persoană de contact din partea administraţiei publice locale pentru activităţile de informare şi consultare a publicului în privinţa proiectului respectiv.
(4) În funcţie de complexitatea planului de urbanism sau amenajare a teritoriului, persoana responsabilă cu informarea şi consultarea publicului poate fi sprijinită în îndeplinirea atribuţiilor sale de către un grup de lucru permanent, format din reprezentanţi ai administraţiei publice locale, ai mediului de afaceri şi ai societăţii civile, precum şi din reprezentanţi ai cetăţenilor, conform Regulamentului local adoptat.
Art. 10. - Documentul de planificare a procesului de informare şi consultare a publicului în baza căruia se desfăşoară procesul de participare trebuie să cuprindă cel puţin următoarele informaţii:

a) identificarea părţilor interesate, persoane fizice sau juridice, instituţii publice care pot fi afectate de prevederile propuse prin planul de urbanism sau amenajare a teritoriului;
b) modalitatea prin care vor fi anunţaţi cei interesaţi şi cei potenţial afectaţi referitor la
iniţierea procesului de elaborare a planului de urbanism sau amenajare a teritoriului şi de schimbările propuse;
c) modalitatea prin care li se va oferi ocazia celor afectaţi sau interesaţi de a discuta propunerea cu iniţiatorul şi proiectantul şi de a-şi exprima rezerve, a formula observaţii sau a sesiza probleme legate de propunerile din planul de urbanism sau amenajare a teritoriului, înainte de supunerea spre avizare autorităţilor competente;

d) calendarul propus de iniţiator pentru îndeplinirea obligaţiilor de informare şi consultare a publicului;
e) datele de contact ale reprezentantului proiectantului, responsabil cu informarea şi consultarea publicului.

Art. 11. Raportul informării şi consultării publicului, care fundamentează decizia consiliului local de adoptare sau neadoptare a planului de urbanism sau amenajare a teritoriului, va cuprinde cel puţin următoarele informaţii:

a) detalii privind tehnicile şi metodele utilizate de solicitant pentru a informa şi a consulta publicul, inclusiv:

1. datele şi locurile tuturor întâlnirilor la care cetăţenii au fost invitaţi să dezbată propunerea solicitantului;
2. conţinutul, datele de transmitere prin poştă şi numărul trimiterilor poştale, inclusiv scrisori, invitaţii la întâlniri, buletine informative şi alte publicaţii;
3. localizarea rezidenţilor, proprietarilor şi părţilor interesate care au primit notificări, buletine informative sau alte materiale scrise;
4. numărul persoanelor care au participat la acest proces;

b) un rezumat al problemelor, observaţiilor şi rezervelor exprimate de public pe parcursul procesului de informare şi consultare, inclusiv:
1. modul în care solicitantul a rezolvat, intenţionează să rezolve sau se va ocupa de problemele, observaţiile şi rezervele exprimate de public;
2. probleme, observaţii şi rezerve pe care iniţiatorul planului de urbanism sau
amenajare a teritoriului nu poate sau nu e dispus să le rezolve, împreună cu motivaţia acestui lucru;
3. orice alte informaţii considerate necesare pentru a susţine preluarea sau nepreluarea propunerilor.
Art. 12. Raportul consultării, însoţit de punctul de vedere al structurii de specialitate din cadrul autorităţii publice locale, se prezintă consiliului local spre însuşire sau respingere. În vederea fundamentării tehnice a deciziei, autorităţile administraţiei publice locale pot solicita opinia unor experţi atestaţi sau asociaţii profesionale din domeniu.
Art. 13. La solicitarea anumitor categorii de beneficiari, în conformitate cu prevederile art. 61 lit. (e) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, autorităţile publice, în vederea asigurării egalităţii de şanse şi tratament, sunt obligate să pună la dispoziţie materiale şi documente în formate alternative şi să însoţească cu explicaţii verbale detaliate schiţele grafice expuse în spaţiile special amenajate pentru consultarea publică.

Planuri de amenajare a teritoriului – PAT

1. Implicarea publicului în etapa pregătitoare
Art. 14. Autoritatea administraţiei publice iniţiatoare a PAT au obligaţia să informeze publicul interesat, inclusiv autoritatea competentă cu protecţia mediului, cu privire la intenţia de elaborare a PAT şi la obiectivele acestuia.
Art. 15. Elementele incluse în documentaţia necesară atribuirii serviciilor de elaborare a PAT privind obiectivele principale, aspectele şi prevederile principale ce urmează a fi abordate, precum şi procedurile specifice de informare şi consultare a publicului pe parcursul elaborării PAT se redactează cu sprijinul unui grup de lucru cu rol consultativ, din care fac parte.

Art. 16. (1) Metodele şi tehnicile de informare şi consultare a publicului aplicabile pe parcursul elaborării respectivului PAT se stabilesc în concordanţă cu Regulamentul local, cu cerinţele ce derivă din obiectivele propuse, complexitatea propunerilor PAT, impactul estimat al acestuia, precum şi în concordanţă cu prevederile referitoare la procedura de realizare a evaluării de mediu pentru planuri şi programe.
(2) Documentele necesare atribuirii serviciilor de elaborare a PAT includ în mod clar obligaţiile ce derivă din derularea activităţilor impuse de procedurile de informare şi consultare a publicului.

2. Implicarea publicului în etapa de documentare şi elaborare a studiilor de fundamentare
Art. 17. (1) În etapa elaborării studiilor de fundamentare a propunerilor, cerinţele şi opţiunile publicului legate de dezvoltarea teritorială sunt obţinute de către autoritatea administraţiei publice locale iniţiatoare a PAT cel puţin prin metode de cercetare sociologică relevante pentru obiectivele propuse.
(2) Cercetarea sociologică se efectuează de către persoane specializate în pregătirea, derularea şi analizarea rezultatelor metodelor corespunzătoare, atestate conform legii în privinţa elaborării documentaţiilor de urbanism şi amenajare a teritoriului.
(3) În cazul în care sunt identificate analize ale opţiunilor publicului deja realizate şi care răspund cerinţelor şi obiectivelor enunţate prin procedurile specifice de informare şi consultare a publicului, acestea sunt menţionate şi luate în considerare.

3. Implicarea publicului în etapa elaborării propunerilor

Art. 18. (1) Pe parcursul elaborării propunerilor se va realiza consultarea factorilor interesaţi concomitent asupra evoluţiei propunerilor şi asupra evaluării de mediu a alternativelor şi determinării opţiunii preferate, astfel încât să fie preîntâmpinate eventuale dezacorduri sau contestări.
(2) Informarea şi consultarea publicului pentru PAT vor fi organizate în corelare cu cele prevăzute de legislaţia de mediu, prin colaborarea cu autorităţile responsabile cu protecţia mediului.

Art. 19. Informarea şi consultarea publicului cu privire la propunerile elaborate se fac astfel:
a) autoritatea administraţiei publice iniţiatoare a PAT informează publicul simultan prin următoarele activităţi:

1. publică în mass - media de două ori, la interval de 3 zile calendaristice, şi pe propria pagină de internet anunţul cu privire la: finalizarea propunerilor preliminare, precum şi posibilitatea, modul şi perioada, locul şi orarul în care se pot consulta documentele şi transmite observaţii în termen de maximum 30 de zile calendaristice de la data ultimului anunţ;
2. afişează, pe toată perioada consultărilor, pe propria pagină de internet, la sediul propriu şi în alte locuri special amenajate, datele şi reprezentările grafice succinte ale propunerilor  preliminare  şi  ale  anunţului  publicat  în  mass   -  media;
3. trimite în scris către autorităţile administraţiei publice locale afectate de propunerile PAT, organismele regionale şi autorităţile de la nivel central direct interesate, precum şi către alţi factori interesaţi identificaţi, anunţul publicat în mass - media, cu cel puţin 15 zile înainte de data dezbaterii publice;

b) autoritatea administraţiei publice iniţiatoare a PAT consultă publicul asupra propunerilor preliminare prin cel puţin următoarele activităţi:

1. pune la dispoziţia publicului, pentru consultare, prima versiune a PAT, precum şi explicaţii şi reprezentări grafice succinte ale propunerilor preliminare pe durata a cel puţin 20 de zile;

2. expune materialele grafice, cu explicaţii în care utilizează un limbaj nontehnic, pe durata a cel puţin 20 de zile, într-un spaţiu special amenajat şi cu posibilitatea colectării
observaţiilor cetăţenilor;
3. pregăteşte, organizează şi conduce o dezbatere publică cu privire la propunerile preliminare, inclusiv în privinţa evaluării impactului acestora asupra mediului;

c) autoritatea administraţiei publice iniţiatoare a PAT informează publicul cu privire la rezultatele consultării prin publicarea pe site - ul propriu şi la sediul său în spaţiul dedicat informării şi consultării publicului a observaţiilor şi sugestiilor publicului asupra propunerilor preliminare şi a răspunsului la acestea, în termen de maximum 15 zile de la data dezbaterii publice.
4. Implicarea publicului în etapa aprobării planului
Art. 20. - În vederea aprobării PAT, autoritatea administraţiei publice iniţiatoare a planului asigură elaborarea raportului informării şi consultării publicului. Acest raport, însoţit de
punctul de vedere tehnic al structurii de specialitate din cadrul autorităţii publice locale, se prezintă consiliului judeţean/consiliilor judeţene competente cu aprobarea planului, spre
însuşire sau respingere. În vederea fundamentării tehnice a deciziei, autorităţile administraţiei publice pot solicita opinia unor experţi atestaţi sau a unor asociaţii profesionale din domeniu.

5. Implicarea publicului în monitorizarea implementării PAT

Art. 21. - Anual, autorităţile administraţiei publice vor face publice modalităţile privind aplicarea prevederilor PAT şi stadiul de aplicare.

Planul urbanistic general (PUG) şi regulamentul local de urbanism (RLU) aferent acestuia

1. Implicarea publicului în etapa pregătitoare

Art. 22. (1) Autorităţile administraţiei publice locale iniţiatoare informează publicul cu privire la intenţia de elaborare sau de revizuire a PUG, înainte de elaborarea documentelor necesare procedurii   de   atribuire   a   serviciilor   de   elaborare   a   planului.
(2) Informarea cu privire la intenţia de elaborare a PUG se face simultan, prin următoarele metode:

a) anunţuri afişate la sediul autorităţii publice în spaţiile accesibile tuturor cetăţenilor;
b) anunţ cu vizibilitate imediată publicat pe pagina proprie de internet şi în publicaţia proprie dacă există.

(3) Anunţurile prevăzute la alin. (2) vor cuprinde în mod obligatoriu cel puţin următoarele:
a) prezentarea succintă a argumentării intenţiei de elaborare/revizuire a PUG şi a obiectivelor PUG;
b) numele şi datele de contact ale persoanei responsabile cu informarea şi consultarea publicului, către care pot fi transmise comentarii, observaţii şi propuneri;
c) perioada, de maximum 25 de zile de la data aducerii la cunoştinţa publicului a
intenţiei, în care pot fi transmise comentarii, observaţii şi propuneri sau exprimate nevoi;
d) modul în care va fi pus la dispoziţia publicului răspunsul la observaţiile transmise în această perioadă.

(4) Anunţurile publicate pe pagina proprie de internet şi cele afişate trebuie menţinute pe toată perioada în care pot fi transmise observaţii şi propuneri.

(5) Autoritatea administraţiei publice locale iniţiatoare poate aduce la cunoştinţa publicului intenţia sa de elaborare sau revizuire a PUG şi prin anunţuri publicate în presa locală, cel puţin două anunţuri publicate la interval de minimum 3 zile, panouri amplasate pe domeniul public, emisiuni la staţii de radio şi televiziune, conferinţe, afişe, interviuri, organizarea unor evenimente şi/sau expoziţii cu hărţi, planuri, schiţe, tabele, grafice, orice alte materiale.
Art. 23. Autorităţile administraţiei publice locale primesc de la public observaţii, sugestii sau propuneri cu privire la intenţia de elaborare sau revizuire a PUG şi la informaţiile furnizate prin anunţ şi pun la dispoziţia publicului sinteza acestora şi argumentaţia preluării sau nepreluării propunerilor, în maximum 15 zile de la data - limită stabilită pentru primirea lor.
Art. 24. Toate propunerile obţinute şi nevoile identificate în urma procesului de informare şi consultare vor fi examinate şi sintetizate şi vor fi prezentate ca anexă la documentaţia necesară atribuirii serviciilor de elaborare a PUG.
Art. 25. (1) Elementele de temă incluse în documentaţia necesară atribuirii serviciilor de elaborare sau revizuire a PUG privind obiectivele principale, aspectele şi prevederile principale ce urmează a fi abordate, precum şi procedurile specifice de informare şi consultare a publicului pe parcursul elaborării sau revizuirii PUG se redactează de către structura de specialitate a administraţiei locale beneficiară a PUG, cu sprijinul unui grup cu rol consultativ format din reprezentanţi ai compartimentului de specialitate, comisiei tehnice de urbanism, autorităţii competente cu protecţia mediului, comisiei de urbanism din cadrul consiliului local şi ai altor instituţii/organisme interesate de la nivel central, judeţean sau local, precum şi de către persoana responsabilă cu informarea şi consultarea publicului, astfel încât să se asigure identificarea prealabilă a nevoilor la care PUG trebuie să răspundă.
(2) Documentaţia necesară atribuirii serviciilor de elaborare sau revizuire a PUG include în mod clar obligaţiile ce derivă din derularea activităţilor de informare şi consultare a publicului.

2. Implicarea publicului în etapa de documentare şi elaborare a studiilor de fundamentare
Art. 26. (1) În etapa elaborării studiilor de fundamentare a propunerilor, cerinţele şi opţiunile publicului legate de dezvoltarea urbană durabilă sunt obţinute de elaboratorul documentaţiei de urbanism  prin metode  de cercetare sociologică relevante pentru obiectivele propuse.
(2) Cercetarea sociologică se efectuează de către persoane specializate în pregătirea, derularea şi analizarea rezultatelor metodelor corespunzătoare, atestate conform legii în privinţa elaborării documentaţiilor de urbanism şi amenajare a teritoriului.

3. Implicarea publicului în etapa elaborării propunerilor

Art. 27. (1) Pe parcursul elaborării propunerilor este recomandată consultarea publicului sau a anumitor factori interesaţi, precum organizaţii ale societăţii civile, asociaţii profesionale, asociaţii ale sectorului de afaceri, reprezentanţi ai cetăţenilor, asupra evoluţiei propunerilor preliminare, a alternativelor şi opţiunii preferate, astfel încât să fie preîntâmpinate eventuale dezacorduri sau contestări.
(2) În vederea reducerii birocratizării şi a costurilor se recomandă ca această consultare să fie organizată în mod unitar cu evaluarea de mediu, prin colaborarea cu autorităţile responsabile din domeniul mediului.

Art. 28. Informarea şi consultarea publicului asupra propunerilor de PUG se fac astfel:
a) autorităţile administraţiei publice locale iniţiatoare ale planului informează publicul prin următoarele activităţi simultan:

1. publică cel puţin pe propria pagină de internet anunţul cu privire la posibilitatea, modul şi perioada, locul şi orarul în care se pot consulta documentele complete ale propunerilor şi transmit observaţii la sediul autorităţii competente pentru aprobarea finală a PUG în termen de maximum 45 de zile calendaristice de la data ultimului anunţ, precum şi obiectivele, data, locul de desfăşurare, ora de începere şi durata estimată a dezbaterii publice care are loc la minimum 20 de zile de la data ultimului anunţ;
2. afişează anunţul de mai sus şi propunerile însoţite de explicaţii succinte, scrise şi desenate, într-un limbaj nontehnic, pe o perioadă de cel puţin 30 de zile, la sediul propriu şi		în	alte	locuri	special	amenajate;
3. trimit în scris către factorii interesaţi identificaţi anunţul publicat, cu cel puţin 15 zile înainte de data dezbaterii publice;

b) autorităţile administraţiei publice locale consultă publicul asupra propunerilor prin cel puţin următoarele activităţi:

1. pun la dispoziţia publicului, pentru consultare, prima versiune a propunerilor pe durata a cel puţin 45 de zile;
2. expun materialele grafice cu explicaţii formulate într-un limbaj nontehnic, pe durata a cel puţin 45 de zile, într-un spaţiu special amenajat şi cu posibilitatea colectării în
scris a observaţiilor cetăţenilor;
3. pregătesc, organizează şi conduc o dezbatere publică cu privire la propuneri;

c) autorităţile administraţiei publice locale informează publicul cu privire la rezultatele consultării, cel puţin prin publicarea pe propria pagină de internet a observaţiilor şi sugestiilor publicului asupra propunerilor preliminare şi a răspunsului la acestea, în termen de maximum 15 zile de la data dezbaterii publice;

d) consultarea publicului pe propunerile de plan se face înainte de transmiterea documentaţiei pe circuitul legal de avizare.

Art. 29. Pentru propunerile ce aduc modificări importante unor părţi mari din comună sau care afectează un număr mare de persoane, administraţia publică locală poate să:

a) informeze publicul prin expoziţii în sate, emisiuni radio sau TV, broşuri, anunţuri în şcoli etc.;
b) consulte publicul asupra propunerilor prin: dezbateri publice pe anumite subiecte critice, dezbateri sau întruniri în anumite zone, interviuri de grup, grupuri consultative structurate pe domenii sau pe anumite categorii de public etc.;
c) organizeze ateliere de lucru, audieri publice, întâlniri itinerante etc., pentru
identificarea propunerilor alternative şi ideilor iniţiate de public prin interacţiune cu echipele de lucru, punerea în comun a cunoştinţelor şi competenţelor sau identificarea interese mutuale etc.

Art. 30. (1) În vederea introducerii în circuitul legal de avizare a PUG şi RLU, autorităţile administraţiei publice locale asigură realizarea raportului consultării populaţiei.
(2) Raportul consultării însoţit de punctul de vedere al structurii de specialitate din cadrul autorităţii publice locale se prezintă consiliului local spre însuşire sau respingere. În vederea fundamentării tehnice a deciziei, autorităţile administraţiei publice locale pot solicita opinia unor experţi atestaţi sau a unor asociaţii profesionale din domeniu.

4. Implicarea publicului în etapa aprobării PUG
Art. 31. Informarea şi consultarea publicului în etapa aprobării PUG se fac cu respectarea prevederilor art. 6.

5. Implicarea publicului în monitorizarea implementării PUG

Art. 32. Informaţiile conţinute în PUG şi RLU aferent reprezintă informaţii de interes public şi vor fi puse la dispoziţie automat prin publicare pe site-ul primăriei şi vor fi eliberate la cerere, copii certificate, pe suport de hârtie, contracost, conform Legii nr. 544/2001, cu modificările şi completările ulterioare. Cuantumul taxelor aferente copiilor xerox eliberate este stabilit anual, prin hotărâre a Consiliului Local al comunei Țuțora.

Art. 33. Anual, autorităţile administraţiei publice vor face publice modalităţile privind aplicarea prevederilor PUG şi stadiul de aplicare.

Planul urbanistic zonal şi regulamentul local aferent acestuia - PUZ

1. Implicarea publicului în etapa pregătitoare

Art. 34. (1) În situaţia PUZ iniţiate de autorităţile administraţiei publice, tema, obiectivele şi cerinţele PUZ vor fi elaborate cu sprijinul unui grup cu rol consultativ, format din reprezentanţi ai compartimentului de specialitate, comisiei de urbanism din cadrul consiliului local şi ai altor instituţii/organisme interesate de la nivel central, judeţean sau local, precum şi persoana responsabilă cu informarea şi consultarea publicului, astfel încât să se asigure identificarea prealabilă a tuturor nevoilor la care PUZ trebuie să răspundă.
(2) În cazul în care inițiator este Primăria Comunei Țuțora, informarea cu privire la intenția    de elaborare se face înainte de emiterea avizului prealabil de oportunitate.
(3). În funcție de impactul estimat al P.U.Z., Primăria mun. Urziceni, poate organiza
prin persoana responsabilă cu Informarea si Consultarea Publicului o dezbatere publică referitoare la intenŃia de elaborare.
(2) În funcţie de impactul estimat al PUZ, (suprafaţa studiată, modificări propuse, specificul investiţiei ce a generat elaborarea documentaţiei) pentru argumentarea unor obiective ale planului sau pentru identificarea şi evaluarea unor posibile opinii şi interese divergente, în vederea determinării oportunităţii planului în interes public, administraţia publică iniţiatoare poate aduce la cunoştinţa publicului intenţia de elaborare a PUZ şi obiectivele acestuia prin anunţuri pe pagina proprie de internet, anunţuri către proprietarii din zonă, afişări ale anunţului în zona de studiu preconizată, întâlniri cu locuitorii din zonă etc.
(3) Documentaţia necesară atribuirii serviciilor de elaborare a PUZ trebuie să includă şi obligaţiile elaboratorului ce derivă din procedurile specifice de informare şi consultare a publicului.
(4) Afişarea în vederea informării populaţiei se face pe panouri conforme cu modelele prevăzute în anexa care face parte integrantă din prezentul regulament.
(5) Implicarea si consultarea publicului se face în patru etape:
a. etapa pregătitoare P.U.Z. si R.L.U. aferent;
b. etapa elaborării propunerilor P.U.Z. si R.L.U. aferent;
c. etapa aprobării propunerilor P.U.Z. si R.L.U. aferent;
d. etapa monitorizării P.U.Z. si R.L.U. aferent.
Art. 35. (1) În cazul în care iniţiatorul planului este un investitor privat, persoană fizică sau juridică, obligaţiile ce derivă din procedurile specifice de informare şi consultare a publicului se vor transmite iniţiatorului prin certificatul de urbanism şi avizul prealabil de oportunitate.
(2) În funcţie de impactul estimat al PUZ, autorităţile administraţiei publice locale responsabile cu emiterea certificatului de urbanism şi a avizului de oportunitate, pentru identificarea oportunităţii planului în interes public, pot organiza dezbateri publice referitoare la intenţia de elaborare.
(3) Procedurile, modalităţile şi tehnicile specifice de informare şi consultare a publicului se stabilesc pe baza regulamentului local referitor la implicarea publicului, adoptat şi în concordanţă cu cerinţele ce derivă din obiectivele principale propuse, complexitatea şi impactul estimat al PUZ.

2. Implicarea publicului în etapa elaborării propunerilor

Art. 36. (1)Pe parcursul elaborării propunerilor este recomandată consultarea publicului asupra evoluţiei acestora, astfel încât să fie argumentate beneficiile aduse în interes public şi să fie preîntâmpinate eventuale dezacorduri sau contestări.

(2) Identificarea publicului interesat, a proprietarilor ale căror proprietăți vor fi direct afectate de propunerile P.U.Z. se face de către persoana responsabilă cu Informarea si Consultarea Publicului si grupul de lucru constituit conform legii, în cazul în care inițiatorul este Primăria comunei Țuțora
(3). Informarea si consultarea publicului cu privire la propunerile de P.U.Z. se face înainte de transmiterea documentației pe circuitul de avizare astfel:
     a) Primăria comunei Țuțora, prin grija persoanei responsabile de activitatea de urbanism și cu informarea și consultatea publicului, publică pe pagina proprie de internet, la avizier, în locuri publice special amenajate din zona studiată publicații mass-media locală, anunțul cu privire consultarea publicului asupra propunerilor P.U.Z. si R.L.U. aferent;
b) Anunțul va cuprinde modul, perioada, locul si orarul în care se pot consulta documentele complete ale propunerilor PUZ, persoanele responsabile, precum si data limită pentru transmiterea observațiilor, sugestiilor, propunerilor care va fi cel mult 25 de zile calendaristice de la data publicării anunțului. În anunț vor fi stipulate si etapele preconizate pentru consultarea publicului, până la aprobarea documentației;
c) Primaria comunei Țuțora identifică si notifică proprietarii ale căror proprietăți vor fi direct afectate de propunerile P.U.Z .
 	(4) În funcție de complexitatea sau impactul estimat al propunerilor P.U.Z., persoana responsabilă cu activitatea de urbanism din cadrul Compartimentului Secretariat, Agricol, Urbanism și Amenajarea teritoriului, , în baza unui referat aprobat de primar, va propune, pregăti si organiza dezbatere publică, interviuri cu grupuri consultative, expoziții organizate în zonă, anunțuri în scoli etc, care vor avea loc la cel puțin 15 zile calendaristice de la data ultimului anunț.
(5) Data, locul si ora organizării acestora va fi facută public, pe pagina proprie de internet, publicații mass-media, aviziere, panouri de afisaj în zona studiată.
      (6) În termen de cel mult 15 zile calendaristice de la data expirării termenului de transmitere a observațiilor, sugestiilor si propunerilor din partea publicului interesat, Primăria comunei Țuțora, prin grija persoanei responsabile cu activitatea de urbanism din cadrul Compartimentului Secretariat, Agricol, Urbanism și Amenajarea teritoriului informează publicul cu privire la rezultatele consultării, prin publicare pe pagină proprie de internet a Raportului informării si consultării publicului, întocmit potrivit dispozițiilor legale aflate în vigoare.
(7)În cazul în care inițiatorul este o persoană fizică sau juridică, toate observațiile, sugestiile si propunerile din partea publicului interesat vor fi transmise inițiatorului/investitorului, care va răspunde, argumenta si motiva în scris, în termen de max 10 zile calendaristice, rezultatele consultării. Acestea vor fi publicate pe pagina de internet a Primăriei comunei prin grija persoanei responsabile responsabile cu activitatea de urbanism din cadrul Compartimentului Secretariat, Agricol, Urbanism și Amenajarea teritoriului
Art. 37. Informarea şi consultarea publicului cu privire la propunerile de PUZ se fac înainte de transmiterea documentaţiei pe circuitul tehnic de avizare, astfel:

a) autorităţile administraţiei publice locale informează publicul prin cel puţin următoarele activități:

1. publică pe propria pagină de internet anunţul cu privire la posibilitatea, modul şi perioada, locul şi orarul în care se pot consulta documentele şi transmit observaţii la sediul autorităţii publice competente pentru aprobarea PUZ în termen de maximum 25 de zile calendaristice de la data anunţului, precum şi obiectivele, data, locul de desfăşurare, ora de începere şi durata estimată pentru fiecare metodă de consultare;
2. identifică şi notifică proprietarii ale căror proprietăţi vor fi direct afectate de propunerile PUZ;
3. pune la dispoziţia publicului spre consultare documentele aferente propunerilor PUZ, inclusiv materiale explicative scrise şi desenate, într-un limbaj nontehnic, precum şi documentele ce au stat la baza primei variante a propunerilor, după caz: certificatul de urbanism, avizul prealabil de oportunitate;
4. afişează anunţul la sediul propriu şi în alte locuri special amenajate, pe panouri rezistente la intemperii, cu caracteristici stabilite prin procedurile specifice amplasate în cel puţin 3 locuri vizibile pe teritoriul zonei studiate;
5. investitorul privat iniţiator al PUZ afişează anunţul pe panouri rezistente la intemperii, cu caracteristici stabilite prin procedurile specifice, în loc vizibil la parcela care a generat intenţia elaborării PUZ;

b) autorităţile administraţiei publice responsabile cu aprobarea planului au următoarele obligaţii:

1. informează publicul cu privire la rezultatele informării şi consultării, cel puţin prin publicarea pe propria pagină de internet şi la sediul propriu a observaţiilor şi sugestiilor publicului şi a răspunsului la acestea, în termen de 15 zile de la încheierea perioadei	de	consultare	a	publicului;
2. informează în scris proprietarii ale căror imobile sunt direct afectate de propunerile PUZ şi care au trimis opinii, cu privire la observaţiile primite şi răspunsul argumentat la acestea.
Art. 38. În funcţie de complexitatea sau impactul estimat al propunerilor PUZ, autorităţile administraţiei publice responsabile cu aprobarea acestuia:

a) informează publicul prin expoziţii în zonă, emisiuni TV, broşuri, anunţuri în şcoli etc.;
b) consultă publicul prin: dezbateri publice, interviuri de grup, grupuri consultative pe domenii sau pe anumite categorii de public etc.;
c) organizează ateliere de lucru, audieri publice, întâlniri etc., pentru identificarea şi punerea în comun a cunoştinţelor şi competenţelor sau identificarea intereselor mutuale etc.

Art. 39. În vederea aprobării PUZ în scopul fundamentării deciziei consiliului local, structura de specialitate asigură elaborarea raportului consultării publicului referitor la opiniile colectate, răspunsurile date şi argumentarea lor. În vederea fundamentării tehnice a deciziei, autorităţile administraţiei publice locale pot solicita opinia unor experţi atestaţi sau a unor asociaţii profesionale din domeniu.

3. Implicarea publicului în etapa aprobării PUZ

Art. 40. Informarea şi consultarea publicului în etapa aprobării PUZ se face cu respectarea prevederilor Legii nr.52/2003 privind transparența decizională în administrația publică și ale Legii nr.544/2001 privind liberul acces la informațiile de interes public.

4. Implicarea publicului în monitorizarea implementării PUZ

Art. 41. Planşa de reglementări urbanistice şi regulamentul local reprezintă informaţii de interes public şi vor fi furnizate şi puse la dispoziţie în urma solicitărilor, conform Legii nr. 544/2001 privind liberul acces la informaţiile de interes public, cu modificările şi completările ulterioare. În urma solicitărilor scrise, pot fi eliberate copii certificate, pe suport de hârtie, contracost. Cuantumul taxelor aferente copiilor xerox eliberate este stabilit anual, prin hotărâre a consiliului local.


Planul urbanistic de detaliu PUD

1. Implicarea publicului în etapa pregătitoare

Art. 42. În situaţia solicitării elaborării unui PUD, autorităţile administraţiei publice locale informează şi consultă populaţia în conformitate cu Regulamentul local, cel puţin prin următoarele modalităţi:

a) se notifică proprietarii parcelelor vecine pe toate laturile celei care a generat PUD privind intenţia şi propunerile documentaţiei de urbanism, cu acordarea unui termen de primire a observaţiilor sau propunerilor de minimum 15 zile;
b) în situaţia în care iniţiatorul PUD este o persoană fizică sau juridică interesată, în termen de 5 zile de la primirea tuturor observaţiilor, autorităţile administraţiei publice locale competente cu aprobarea planului notifică iniţiatorul PUD cu privire la eventualele obiecţii primite şi solicită modificarea propunerilor sau răspunsul motivat de refuz al acestora, cu acordarea unui termen de transmitere a răspunsului în termen de maximum 10 zile;
c) în termen de 10 zile de la răspunsul argumentat al iniţiatorului PUD, autorităţile administraţiei publice locale informează în scris proprietarii care au trimis opinii cu privire la observaţiile primite şi răspunsul la acestea.

2. Implicarea publicului în etapa aprobării PUD
Art. 43. În vederea aprobării PUD, autorităţile administraţiei publice responsabile cu aprobarea planului asigură introducerea în documentaţia supusă aprobării consiliului local a raportului informării şi consultării publicului, însoţit de punctul de vedere al structurii de specialitate.
3. Implicarea publicului în monitorizarea implementării PUD

Art. 44. Informaţiile cuprinse în PUD reprezintă informaţii de interes public şi vor fi furnizate şi puse la dispoziţie în urma solicitărilor, conform Legii nr. 544/2001, cu modificările şi completările ulterioare.

Art.45. (1) Pentru documentațiile de urbanism, inițiate de către persoane fizice sau juridice
altele decât Consiliul Local, se va percepe o taxă în cuantum de 400 lei pentru Planul Urbanistic
Zonal cu Regulamentul de Urbanism aferent și 200 lei pentru Planul Urbanistic de Detaliu.
Primar,
Ec. Cristinel ALBU
Contrasemnează, Secretar general al comunei,
Ana-Maria IACOB 

Atribuțiile responsabilului cu informarea şi consultarea publicului cu privire la elaborarea şi revizuirea planurilor de amenajare a teritoriului şi de urbanism - faza P.U.Z.

Când P.U.Z. este inițiat de persoane fizice sau juridice:
1. Etapa pregătitoare
1.1. anunță intenția de elaborare a P.U.Z. prin afişarea anunțului în spațiul (avizierul) special amenajat la Primăria locală (conform model anunț public A01) ;
1.2. încheie proces-verbal de afişare anunț (conform model A02) ;
1.3. în această etapă se achită către Primărie taxa de informare şi consultare a publicului (400 lei, conform regulamentului local), necesară organizării acțiunilor de informare şi consultare a publicului (corespondență, anunțuri etc.);
1.4. Etapa se încheie cu un raport (conform model A03) al responsabilului din Primărie cu informarea şi consultarea publicului prin care se comunică daca au existat sau nu observații din partea publicului la anunț. Raportul se transmite inițiatorului de către responsabilul din Primărie, prin poşta / fax / e-mail în maxim 5 zile de la încheierea termenului de primire a observațiilor din partea publicului (prevăzut în A01).

2. Etapa elaborării propunerilor
2.1. inițiatorul depune la Primărie dosarul cuprinzând propunerile P.U.Z.-ului;
2.2. responsabilul cu consultarea publicului afişează la Primărie şi la locul în care se realizează P.U.Z.-ul, anunț public de informare cu privire la prezentarea propunerilor P.U.Z. şi locul unde se pot consulta (conform model anunț anexa A04) ;
2.3. încheie proces-verbal de afişare anunț (conform model A02) ;
2.4. dacă publicul face observații în scris, persoana responsabilă transmite observațiile la inițiator; inițiatorul trebuie să formuleze răspunsuri argumentate la observații şi să le trimită Primăriei spre luare la cunoştință în termen de 5 zile;
2.5. etapa se încheie cu Raportul consultării publicului (conform anexa A05) prin care se comunică procedura urmată, eventualele observații din partea publicului şi răspunsurile inițiatorului la acestea. Raportul se transmite către inițiatorul P.U.Z-ului în maxim 5 zile de la primirea răspunsurilor la observațiile din partea publicului.

3. Etapa aprobării propunerilor

Hotărârea de aprobare a P.U.Z. se afişează la avizierul Primăriei (în spațiul permanent dedicat schimbului de informații cu privire la activitatea de urbanism şi amenajarea teritoriului).

4. Etapa monitorizării P.U.Z.
Planşele de reglementări urbanistice reprezintă informații de interes public şi vor fi furnizate şi puse la dispoziția celor interesați, contra cost.

Primar,
Ec. Cristinel ALBU
Contrasemnează, Secretar general al comunei,
Ana-Maria IACOB 



ANEXĂ la Regulament 
Model anunț public etapa pregătitoare (1) A01


Prezentare schematică a propunerilor
Consiliul Local al comunei Țuțora

Data anunțului ..............................

INTENȚIE DE ELABORARE PLAN URBANISTIC ZONAL

Argumentare: necesitatea extinderii intravilanului comunei Țuțora cu zone de locuințe / dotări şi servicii / spații industriale.
Inițiator...............................

PUBLICUL ESTE INVITAT SĂ TRANSMITĂ OBSERVAȚII ŞI PROPUNERI
privind intenția de elaborare a planului urbanistic zonal în perioada ........................... - ............................

Persoana responsabilă cu informarea şi consultarea publicului.....................	, adresa…………, tel. ..................
Observațiile sunt necesare în vederea stabilirii cerințelor de elaborare.
Răspunsul la observațiile primite va fi comunicat de către inițiator către Primăria comunei Țuțora în termen de 5 zile de la încheierea termenului de primire a observațiilor.
Etapele preconizate pentru consultarea publicului până la aprobarea planului:

· elaborare propuneri de reglementare;
· obținere aviz tehnic;
· aprobare P.U.Z. prin Hotărâre de consiliu local.














Model proces verbal de afişare anunț public A02


PRIMĂRIA COMUNEI ȚUȚORA
JUDEȚUL IAȘI


PROCES VERBAL nr. …… din………………… de afişare anunț public


Subsemnații…………………………………………. reprezentant al inițiatorului documentației de urbanism P.U.Z. elaborată pentru terenul amplasat în tarla ……….., parcela ……………, pe teritoriul Comunei Țuțora, Județul Iași  și ............................... reprezentant al Primăriei Comunei Țuțora, județul Iași în calitate de persoană responsabilă cu informarea populației în privința elaborării documentațiilor de urbanism numită prin Dispoziția Primarului comunei Țuțora nr. ……… din	,
Am procedat în data de	la afişarea anunțului public pentru etapa pregătitoare
(1) / elaborării propunerilor (2) cu privire la documentația de urbanism P.U.Z. elaborată pentru terenul amplasat în tarla ……….., parcela	, pe teritoriul comunei Țuțora, județul Iași în conformitate cu metodologia de informare şi consultare a publicului cu privire la elaborarea şi revizuirea planurilor de amenajare a teritoriului şi de urbanism, aprobată prin Ordinul M.D.R.T. nr. 2701 / 30.12.2010 şi a Regulamentului local de implicare a publicului în elaborarea sau revizuirea planurilor de urbanism şi amenajare a teritoriului al comunei Țuțora, județul Iași, aprobat prin H.C.L. ……………… nr   /………….


Reprezentant inițiator P.U.Z. 					Reprezentant Primărie comuna Țuțora
………………………………… 				………………………………….

























Model raport etapa pregătitoare (1) A03


RAPORT
consultării publicului
în etapa pregătitoare a P.U.Z.



Subsemnatul ………………………. reprezentant al Primăriei comunei Țuțora în calitate de persoană responsabilă cu informarea populației în privința elaborării documentațiilor de urbanism, numită prin Dispoziția Primarului comunei Țuțora nr. ……. din ………………….., având în vedere că în data de ……..…….. a fost afişat la sediul Primăriei comunei Țuțora, cu procesul verbal nr.	din……………., anunțul cu privire la intenția beneficiarului ………………………………. de a elabora o documentație de urbanism P.U.Z. pentru terenul amplasat în tarla ………., parcela	, pe teritoriul comunei Țușora, județul Iași, comunicăm prin prezentul raport că în termen de 5 zile de la afişarea anunțului sau primit / nu sau primit observații în scris din partea publicului cu privire la intenția de elaborare P.U.Z., după cum urmează:
…………………………………………………………………………………………………..
…………………………………………………………………………………………………..
…………………………………………………………………………………………………..
…………………………………………………………………………………………………..
…………………………………………………………………………………………………..



Responsabil Primăria comunei Țuțora


……………………………




















Model anunț public etapa elaborării propunerilor (2) A04

Prezentarea schematică a propunerilor

Consiliul Local al comunei Țuțora
Județul Iași

Data anunțului

Consultare asupra propunerilor preliminare 
PLAN URBANISTIC ZONAL


Inițiator.....................
Elaborator............................

PUBLICUL ESTE INVITAT SĂ TRANSMITĂ OBSERVAȚII
Asupra documentelor disponibile la sediul Primăriei comunei Țuțora 
În perioada .....................................-................................................
Între orele 10:00-14:00

Răspunsul la observațiile primite va fi comunicat de către inițiator către Primăria comunei Țuțora în termen de 5 zile de la încheierea termenului de primire a observațiilor.


Persoana responsabilă cu informarea și consultarea publicului...................................
Adresa..................................................., telefon.......................................................































Model raport etapa elaborării propunerilor (2) A05



RAPORT
consultării publicului
în etapa elaborării propunerilor P.U.Z.



Subsemnatul …………………reprezentant al Primăriei comunei Țuțora în calitate de persoană responsabilă cu informarea populației în privința elaborării documentațiilor de urbanism numită prin Dispoziția Primarului comunei Țuțora nr. ……. din ……………, având în vedere că în data de ……..…….. a fost depus la sediul Primăriei comunei Țuțora cu nr. de înregistrare ………… şi a fost afişat, cu procesul verbal nr. …….. din ……………., anunțul cu privire la propunerile inițiatorului…	cu privire la documentația de urbanism P.U.Z. pentru terenul amplasat în tarla ………., parcela …………….., pe teritoriul comunei Țuțora, județul Iași, comunicăm prin prezentul raport că în termen de 10 zile de la afişarea anunțului s-au primit / nu s-au primit observații în scris din partea publicului cu privire la propunerile P.U.Z., după cum urmează:
…………………………………………………………………………………………………..
…………………………………………………………………………………………………..
…………………………………………………………………………………………………..
…………………………………………………………………………………………………..
…………………………………………………………………………………………………..




Responsabil Primăria comunei Țuțora


……………………………



















MODELE
de panouri pentru anunţurile afişate pe teritoriul zonei tratate de planuri de urbanism

A. Model panou 1
. . . . . . . . . .
(denumirea administraţiei publice locale)


REPREZENTARE VIZUALĂ
SUGESTIVĂ
(SCHEMATICĂ) A INTENŢIEI


Data anunţului:. . . . . . . . . . (ziua/luna/anul)
INTENŢIE DE ELABORARE PLAN URBANISTIC . . . . . . . . .
(general, zonal, de detaliu)
Argumentare:. . . . . . . . . .
. . . . . . . . . .
Iniţiator:. . . . . . . . . .
(numele şi prenumele/denumirea)
PUBLICUL ESTE INVITAT SĂ TRANSMITĂ OBSERVAŢII ŞI PROPUNERI
privind intenţia de elaborare a planului urbanistic	(general, zonal, de
detaliu)
în perioada. . . . . . . . . . - . . . . . . . . . . (ziua/luna/anul) (ziua/luna/anul)

	Persoana responsabilă cu
informarea şi consultarea publicului:
. . . . . . . . . .

	(numele şi prenumele, funcţia)

	adresa. . . . . . . . . . , telefon. . . . . . . . . .
, e - mail. . . . . . . . . .


Observaţiile sunt necesare în vederea. . . . . . . . . .
(de exemplu: stabilirii cerinţelor de elaborare/eliberării avizului de oportunitate)
Răspunsul la observaţiile transmise va fi. . . . . . . . . .
(modul în care va fi pus la dispoziţia publicului, data şi perioada)
Etapele preconizate pentru consultarea publicului până la aprobarea planului:
· . . . . . . . . . .
· . . . . . . . . . .
· . . . . . . . . . .
(metoda/scopul/perioada)

· Datele de mai sus vor fi înscrise obligatoriu într-un panou de minimum 60 x 90 cm, confecţionat din materiale rezistente la intemperii şi afişat la loc vizibil pe toată perioada.
· Literele vor fi tipărite având o înălţime de cel puţin 5 cm, respectiv 7 cm pentru "Intenţie.
. .", "Publicul este. . .".

B. Model panou 2
. . . . . . . . . .
(denumirea administraţiei publice locale)

Data anunţului:. . . . . . . . . . (ziua/luna/anul)


REPREZENTARE VIZUALĂ
SUGESTIVĂ
(SCHEMATICĂ) A
PROPUNERILOR


CONSULTARE ASUPRA PROPUNERILOR
PRELIMINARE
       PLAN URBANISTIC. . . . . .

. . . .

Detaliu
Iniţiator:. . . . . . . . . .(general, zonal, de

(numele şi prenumele/denumirea)

Elaborator:. . . . . . . . . .
(denumirea)
PUBLICUL ESTE INVITAT SĂ TRANSMITĂ OBSERVAŢII
asupra documentelor expuse/disponibile la sediul.	(denumirea, adresa,
camera/sala)
în perioada. . . . . . . . . . - . . . . . . . . . . între orele:. . . . . . . . . . (ziua/luna/anul) (ziua/luna/anul)

PUBLICUL ESTE INVITAT SĂ PARTICIPE LA
· . . . . . . . . . .
· . . . . . . . . . .
· . . . . . . . . . .
(metoda/scopul/data, ora/locul, durata)
Răspunsul la observaţiile transmise va fi. . . . . . . . . .
(modul în care va fi pus la dispoziţia publicului, data şi perioada)

	Persoana responsabilă cu
informarea şi consultarea publicului:
. . . . . . . . . .

	(numele şi prenumele, funcţia)

	adresa. . . . . . . . . . , telefon. . . . . . . . . .
, e - mail. . . . . . . . . .







· Datele de mai sus vor fi înscrise obligatoriu într-un panou de minimum 60 x 90 cm, confecţionat din materiale rezistente la intemperii şi afişat la loc vizibil pe toată perioada.
· Literele vor fi tipărite având o înălţime de cel puţin 5 cm, respectiv 7 cm pentru "Consultare asupra. . . . . . . . .

